
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA

Mixtura Pectoralis FoNo VII. Parma

efedrin-hidroklorid, standardizált ipekakuána tinktúra, kakukkfű‑elixír
Mielőtt elkezdené alkalmazni ezt a gyógyszert, olvassa el figyelmesen az alábbi betegtájékoztatót.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon orvosához vagy gyógyszerészéhez.

· Ezt a gyógyszert az orvos Önnek írta fel. Ne adja át a készítményt másnak, mert számára ártalmas lehet még abban az esetben is, ha tünetei az Önéhez hasonlóak.

· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
A betegtájékoztató tartalma: 

1. Milyen típusú gyógyszer és milyen betegségek esetén alkalmazható a Mixtura Pectoralis FoNo VII. Parma?

2. Tudnivalók a Mixtura Pectoralis FoNo VII. Parma alkalmazása előtt

3.  
Hogyan kell alkalmazni a Mixtura Pectoralis FoNo VII. Parma ?

4.  
Lehetséges mellékhatások

5. 
Hogyan kell a Mixtura Pectoralis FoNo VII. Parma-t tárolni?
6.
További információk
1.
MILYEN TÍPUSÚ GYÓGYSZER A MIXTURA PECTORALIS FONO VII. PARMA ÉS MILYEN BETEGSÉGEK ESETÉN ALKALMAZHATÓ?
A Mixtura Pectoralis Fono VII. Parma belsőleges oldat a légutak fokozott váladékképződéssel járó megbetegedéseinek kezelésére alkalmas készítmény.

2.
TUDNIVALÓK A MIXTURA PECTORALIS FONO VII. PARMA ALKALMAZÁSA ELŐTT

Ne alkalmazza a Mixtura Pectoralis Fono VII. Parma belsőleges oldatot
· ha allergiás (túlérzékeny) az efedrin-hidrokloridra, a standardizált ipekakuána tinktúrára, kakukkfű‑elixírre vagy a Mixtura Pectoralis Fono VII. Parma belsőleges oldat egyéb összetevőjére;

· instabil angina (szívtáji szorító érzés), szabálytalan szívritmus, nem kontrollált magas vérnyomás, coronaria elváltozás, porfirin- anyagcserezavar, pajzsmirigy fokozott működése, zöld hályog esetén;
· etil-morfinnal gyermekgyógyászatban nem alkalmazható;

· belsőleges alkalmazása tilos vékony- és vastagbélgyulladás továbbá szívelégtelenség esetén;

· 2 éves kor alatti gyermekek esetében nem adható, 12 év alatti gyermekek számára pedig nem javasolt a biztonságosságra és a hatásosságra vonatkozó adatok hiánya miatt.

A kezelés ideje alatt alkalmazott egyéb gyógyszerek

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről (pl. cimetidin, terfenadin, makrolid antibiotikumok ciprofloxacin, pefloxacin, barbiturálok, karbamazepin, fenitoin, rifampicin), beleértve a vény nélkül kapható készítményeket is.

Terhesség és szoptatás 

Mivel terhesség és szoptatás alatt történő alkalmazására vonatkozó adatok nem állnak rendelkezésre, ezért ezen állapotokban általános óvatosságból a készítmény adagolása nem javasolt.

A készítmény hatásai a gépjárművezetéshez és gépek üzemeltetéséhez szükséges képességekre

A készítmény kis mennyiségű alkoholt tartalmaz (adagonként kevesebb, mint 100 mg).
A Mixtura pectoralis Fono VII. Parma nem, vagy csak elhanyagolható mértékben befolyásolja a gépjárművezetéshez és gépek kezeléséhez szükséges képességeket.

3. 
HOGYAN KELL ALKALMAZNI A MIXTURA PECTORALIS FONO VII. PARMA-T?

Naponta 3-szor 15 ml-t kell bevenni étkezés után. 

A készítmény  alkalmazása 2 éves kor alatti gyermekek esetében ellenjavallt (lásd 4.3 pont), 

12 év alatti gyermekek számára  pedig nem javasolt  a biztonságosságra és a hatásosságra vonatkozó adatok hiánya miatt.

Ha az előírtnál több Mixtura Pectoralis FoNo VII. Parma belsőleges oldatot alkalmazott
Tájékoztassa erről kezelőorvosát.

Ha elfelejtette alkalmazni Mixtura Pectoralis FoNo VII. Parma belsőleges oldatot 

Amint észrevette, hogy elfelejtette alkalmazni az előírt adagot pótolja az mielőbb, de soha ne alkalmazzon kétszeres adagot a kihagyott adag pótlására.

4. 
LEHETSÉGES MELLÉKHATÁSOK 
Mint minden gyógyszer, így a Mixtura Pectoralis Fono VII. Parma belsőleges oldat is okozhat mellékhatásokat, amelyek azonban nem mindenkinél jelentkeznek.

A készítmény alkalmazása során efedrin túlérzékenység léphet fel, melynek tünetei: szorongás, remegés, reszketés, álmatlanság, szédülés, szívdobogásérzés, szapora szívverés, szívritmuson kívüli összehúzódás, valamint hányinger és hányás. Táplálkozási zavarok esetén felhalmozódik, szívizom elváltozások léphetnek fel.

Nagyon ritkán (10 000 kezelt beteg közül kevesebb, mint 1 esetben fordulhat elő) a készítmény kakukkfű tartalma miatt előfordulhatnak túlérzékenységi reakciók: anafilaxiás sokk, torok ödéma (Quincke-ödéma). Megfigyeltek gyomor problémákat is (hányinger léphet fel).

5. 
HOGYAN KELL TÁROLNI A MIXTURA PECTORALIS FONO VII. PARMA-T TÁROLNI?

A készítmény legfeljebb 25°C-on tárolandó.

A dobozon feltüntetett lejárati idő (Felhasználható: ) után ne alkalmazza a Mixtura Pectoralis Fono VII. Parma belsőleges oldatot.

Felbontás után 1 hónapig használható fel.

A gyógyszer gyermekektől elzárva tartandó!

6.
TOVÁBBI INFORMÁCIÓK

Mit tartalmaz a Mixtura Pectoralis Fono VII. Parma belsőleges oldat

· A készítmény hatóanyaga 0,3 g efedrin-hidroklorid, 3,0 g ipekakuána tinktúra és 150 g kakukkfű-elixír 200 g oldatban.

· Egyéb összetevők: metil-parahidroxibenzoát, 96%-os alkohol, szorbinsav, szacharóz, tisztított víz.

Milyen a Mixtura Pectoralis Fono VII. Parma készítmény külleme és mit tartalmaz a csomagolás
Barna színű, jellemző szagú belsőleges oldat.

200 g belsőleges oldat PP csavaros kupakkal lezárt barna színű PET üvegben, PP adagoló eszközzel.

1 db üveg és 1 db adagoló eszköz dobozban.

A forgalomba hozatali engedély jogosultja és a gyártó
Parma Produkt Gyógyszergyártó Kft.

Uzsoki utca 36/a. 

A betegtájékoztató engedélyezésének dátuma: 2010. június 30.

